สวัสดีค่ะ มีอาการปวดเอวด้านหลัง ซ้าย และผลการตรวจสุขภาพค่า eGFR ลดลง ประมาณ เกือบ 20% ค่ะ เมื่อปีที่แล้ว 98.54 ปีนี้ 80.82 ต้องพบแพทย์มั้ยคะ ปกติระวังเรื่องอาหารมากๆ ค่ะขอบค่ะ
สวัสดีค่ะ อาการปวดเอวด้านหลังข้างซ้ายดังกล่าวมานั้น อาจจะมีสาเหตุมาจาก อาการปวดกล้ามเนื้อจากการใช้งาน นรองกระดูกสันหลังกดทับเส้นประสาท ปวดจากปลายประสาทอักเสบมักปวดจี๊ดๆ ร้าวไปตามแนวเส้นประสาทถึงขาด้านล่าง หรือปวดจากสาเหตุของเรื่องไตเช่นมีกรวยไตอักเสบ มักมีปัสสาวะแสบขัดร่วมกับมีไข้สูงหนาวสั่นได้จากที่กล่าวมา จึงยังไม่ชัดเจนว่าอาการปวดเกี่ยวกับการเสื่อมหรือการอักเสบของไตหรือไม่ ค่า eGFR หรือค่าการทำงานของไตที่ลดลงนั้น ควรติดตามไปต่อเนื่อง และต้องดูค่าอื่นๆประกอบไปด้วยเบื้องต้นให้สังเกตอาการ ถ้าปวดมากขึ้น พักหรือกินยาแก้ปวดไม่ทุเลา ควรไปพบแพทย์เพื่อตรวจร่างกายหรือตรวจปัสสาวะเพิ่มเติมถ้ามีปัสสาวะแสบขัดร่วมด้วย ร่วมกับรับประทานอาหารที่ดีต่อสุขภาพ หากกำจัดความเค็มได้ก็จะดีที่สุดค่ะ